Ζαν-Μπεντέλ Μποκασά

Ο Ζαν-Μπεντέλ Μποκάσα (1922-1996) ήταν πρώην δικτάτορας της Κεντροαφρικανικής Δημοκρατίας μετά από πραξικόπημα που έκανε στην κυβέρνηση Ντακό στις 1 Ιανουαρίου 1966.Στις 4 Δεκεμβρίου 1976 αυτοανακηρύχθηκε Αυτοκράτορας της Κεντρικής Αφρικής αξίωμα που κράτησε ως την εκθρόνισή του το 1979.

Τα γεγονότα του 1979 
Σε διαδηλώσεις το 1979 οι αστυνομικές δυνάμεις του Μπόσα άνοιξαν πύρ εναντίον των διαδηλωτών με αποτέλεσμα εκατοντάδες να χάσουν την ζωή τους. Την ίδια χρονιά η αστυνομία συνέλαβε εκατοντάδες μαθητές  που είχαν βγει στους δρόμους για να διαμαρτυρηθούν, επειδή ένα προεδρικό διάταγμα τους υποχρέωνε να φορούν πανάκριβες στολές με την εικόνα του Μποκάσα ραμμένη πάνω τους, τις οποίες έπρεπε να αγοράσουν από το εργοστάσιο ιδιοκτησίας μιας εκ των συζύγων του. Τα παιδιά οδηγήθηκαν στις φυλακές και 100 από αυτά δολοφονήθηκαν από τους φρουρούς τους. Μαρτυρίες των επιζώντων μάλιστα,λένε πως και ο ίδιος ο Μποκάσα συμμετείχε στο περιστατικό σπάζοντας με το μπαστούνι του τα κρανία 5 παιδιών. Tον Σεπτέμβριο του ίδιου έτους Γαλλικά στρατεύματα εισέβαλαν στη χώρα σε μια επιχείρηση ανατροπής του Μποκάσα, κάτι που κατέφεραν..

Η δίκη του Μποκάσα 
Η δίκη του Μποκάσα ξεκίνησε στις 15 Δεκεμβρίου 1986. Εκεί δικάστηκε για κανιβαλισμό, δολοφονίες αλλά και για τους φριχτούς βασανισμούς στις φυλακές του. Στις 12 Ιουνίου 1987 ο Μποκάσα κρίθηκε ένοχος για όλες τις κατηγορίες, εκτός από εκείνες που αφορούσαν την ανθρωποφαγία επειδή δεν υπήρχαν στοιχεία. Αν και η ποινή του ήταν η θανατική, μετατράπηκε σε ισόβια κάθειρξη. Το 1989 η ποινή του μειώθηκε σε 20 χρόνια και το 1993 αφέθηκε ελεύθερος λόγω αμνηστίας από τον δικτάτορα Αντρέ Κολινγκμπά.

Παραπομπές 

Πρόεδροι της Κεντροαφρικανικής Δημοκρατίας